Document ID: /roh_data/filtered/fineweb-2-filterrobots_roh.jsonl.gz/40676

La situaziun da l’aura vegn stimada mintga di exact, quai saja surtut impurtant per la segirtad da las radund 120 pilotas e pilots, di Marc Demont dal comité d’organisaziun. Ma tut tenor l’aura po la rutta definida ir sur pliras valladas. Uschia è la cursa partida la gievgia a Mustér, e la finala stada a fin suenter pliras uras a Tavau. Quai saja stà in eveniment ed haja plaschì a las pilotas ed als pilots, uschia Demont. Il venderdi fiss stà planisà da sgular da Mustér sur la Lumnezia ed enavos a Mustér. Ma ils responsabels han stuì interrumper la cursa, e la finala han curt suenter las dudesch tuts puspè giu dad atterrar a Mustér. Quai saja uschia che l’aura dicteschia l’entir event, di Marc Demont.
Blera experientscha d'organisar
Il club «Surselva Flaighers» datti gia dapi ils onns 90. Els han organisà ils ultims onns regularmain campiunadis, surtut campiunadis svizzers. Era l’atgna cursa, il «Disentis Open», vegn organisà dapi 10 onns. Quai saja mintgamai ina gronda chaussa per l’uniun, e cun mintga nova sfida creschia l’experientscha per manar tras tals events, di Marc Demont. Il mument sajan radund 50 persunas voluntaras engaschadas sur quests 10 dis, surtut fans dals sgular, ma betg mo. Fin il mardi è l’occurrenza uffiziala, ma cunquai che l’aura avess da sa midar, pudess il final era gia esser a fin la dumengia – di Marc Demont, prenda ses satgados e va per far in sgol. Quai saja era impurtant da pudair giudair ina tala occurrenza.